[Промяна на DNS настройки за всички домейни на акаунта](/bg/kb/view/1031_promyana_na_dns_nastroyki_za_vsichki_domeyni_na_akaunta "Промяна на DNS настройки за всички домейни на акаунта")

 Когато правите промени в секцията DNS записи, можете да изберете дали промените да са валидни само за един, или за всички домейни паркирани към акаунта. Този избор се осъществява от менюто "Приложи промените на:" в подсекцията "Избор на домейн".
Ако използвате "Всички домейни" от менюто (избрано по подразбиране при влизане в секцията DNS записи), тогава промени направени през интерфейса ще се отразят в DNS настройките на главния и всички паркирани домейни към акаунта.
DNS записи
Когато добавяте запис за "Всички домейни", тогава този запис ще бъде записан в DNS конфигурацията за всички домейни част от хостинг акаунта. Ако за някой от домейните на акаунта вече съществува запис от същия тип за същото име(поддомейн), но адресът на новия запис е различен, то тогава ще се добави втори DNS запис за съответното име(поддомейн).
Сървър за Е-поща
Когато правите промени по настройките на Сървър за Е-поща за "Всички домейни", тогава съществуващите настройки за всички домейни на акаунта ще бъдат презаписани с новоизбраните.
 